Imtella' Marzu 20, 2021 Għall-Olimpjadi u l-Paralimpiċi li se jsiru das-sajf f'Tokyo mhux se jitħallew jidħlu spettaturi minn barra l-Ġappun. Dan minħabba tħassib dwar l-imxija tal-COVID-19. Dan wara li l-awtoritajiet Ġappuniżi qalu lill-organizzaturi li mhux se jitħallew jidħlu barranin fil-pajjiż. Min-naħa tagħhom, l-organizzaturi assiguraw lil dawk li xtraw il-biljetti li se jingħataw il-flus lura. Il-logħob tal-Olimpjandi mistennija jibdew fit-23 ta' Lulju, filwaqt li l-logħob tal-Paralimpiċi se jibdew xahar wara, fl-24 ta' Awwissu. L-Olimpjadi kellhom isiru fis-sajf li għadda, madanakollu, f'Marzu tas-sena l-oħra kienu ġew posposti minħabba l-imxija.